काम कुछ नहीं, दबाव पूरी कीमत का ः प्रस्तावित टाउनशिप में आवेदन करने वाले हजरतगंज निवासी अजय कुमार सिंह ने बताया कि बिल्डर कंपनी ने उनके आवेदन पर 30 मई 2012 को यूनिट नंबर जीजीपी-एफ-एफ01-34 के तहत 239.2 स्क्वायर यार्ड सुपर एरिया वाले रिहायशी मकान की बुकिंग कर आवंटित की थी। अब प्रस्तावित क्षेत्र में बिना कोई निर्माण कार्य कराए ही 42.29 लाख की कीमत वाले उक्त फ्लैट की पूरी कीमत अदा करने के लिए दबाव बनाया जा रहा है। टाउनशिप में पचास फीसदी निर्माण कार्य के बाद ही फ्लैट की बकाया राशि का भुगतान करने की बात पर बिल्डर कंपनी अब आवंटन निरस्त करने की चेतावनी देकर आवेदकों को परेशान कर रही है। अजय कुमार की तरह उक्त योजना में आवंटन पाने वाले दर्जनों आवेदकों ने इस संबंध में बिल्डर कंपनी के खिलाफ एलडीए उपाध्यक्ष व सचिव से अलग-अलग मिलकर शिकायत दर्ज कराई है।